Temeljem članka 18., 93. i 96.  Statuta Općine Jelenje (»Službene novine PGŽ« broj 33/09, 13/13, 6/16 i 17/17.), Općinsko vijeće Općine Jelenje na 4. sjednici održanoj dana 14. studenoga 2017. daje
PRIJEDLOG
Skupštini Turističke zajednice Općine Jelenje

1. o pokretanju postupka udruživanja s Turističkom zajednicom Općine Čavle u zajedničku Turističku zajednicu područja Općine Jelenje i Općine Čavle.

2. Turistička zajednica područja Općine Jelenje i Općine Čavle djelovala bi pod nazivom Turistička zajednica Grobnik. 
Glavni cilj udruživanja turističkih zajednica su:

-  zajedničko poticanje, unapređivanje i promicanje izvornih vrijednosti, tradicije, običaja, etnološkoga blaga i drugo Općine Jelenje i Općine Čavle, 

-   zajedničko poticanje, koordinacija i organizacija kulturnih, umjetničkih, sportskih i drugih priredbi koje pridonose obogaćivanju turističke ponude Općina,

-    zajednička promidžba, promocija i prezentacija vrijednosti sustavom isticanja turističkih   
     proizvoda Općine Jelenje i Općine Čavle,

-   zajednička promidžbe turizma Republike Hrvatske i Primorsko-goranske županije,

-  zajedničko unapređivanje općih uvjeta boravka turista, a osobito podizanje kvalitete i drugih turističkih komplementarnih usluga i to očuvanjem i stvaranjem prepoznatljivog i  
     privlačnog turističkog okružja i osiguranje turističkog gostoprimstva,

-   zajednička promocija turističkih proizvoda,
-   zajedničko razvijanje svijesti o važnosti gospodarskih i društvenih učinaka turizma, te  
    potrebi očuvanja i unapređenja svih elemenata turističkog proizvoda određenog područja, a osobito zaštite okoliša,

-   smanjenje troškova rada i djelovanja turističkih zajednica.

Dražice, 14. studenoga 2017.



